MÄÄRUS								 05.06.2026 nr 11

Kaitseministri 1. juuli 2019. a määruse nr 11 „Kaitseväe Akadeemia põhimäärus“ muutmine		

Määrus kehtestatakse kõrgharidusseaduse § 23 lõike 4 alusel. 

§ 1. Kaitseministri 1. juuli 2019. a määruse nr 11 „Kaitseväe Akadeemia põhimäärus“ muutmine 

Kaitseministri 1. juuli 2019. a määruses nr 11 „Kaitseväe Akadeemia põhimäärus“ tehakse järgmised muudatused:

1) paragrahvi 5 lõige 1 sõnastatakse järgmiselt: 

„(1) Akadeemia põhiülesanne on Kaitseväe arengut suunav ohvitseride ja allohvitseride ettevalmistamine ning sõjateaduse arendamine.“; 

2) paragrahvi 6 lõige 5 sõnastatakse järgmiselt: 
 
„(5) Akadeemia ülema äraolekul asendab teda akadeemia staabiülem, viimase puudumise korral sõjandusteaduskonna ülem ja viimase puudumise korral Kaitseväe juhataja määratud tegevväelane.“; 

3) paragrahvi 7 lõige 3 sõnastatakse järgmiselt: 

„(3) Nõukogusse kuuluvad akadeemia ülem, prorektorid, allüksuste juhid, akadeemiliste töötajate ja üliõpilaskonna esindajad ning teised akadeemia ülema nimetatud isikud.“; 

4) paragrahvi 7 lõikes 8 asendatakse sõnad „õppeosakonna juht“ sõnaga „õppeprorektor“; 

5) paragrahvi 8 punkti 3 täiendatakse pärast sõna „akadeemia“ tekstiosaga „teadus- ja arendusprojektide“; 

6) paragrahvi 8 punkt 4 tunnistatakse kehtetuks; 

7) paragrahvi 8 punkt 19 sõnastatakse järgmiselt: 

„19) kuulab ära nõunike kogu ettepanekud ja hinnangud akadeemia arengut ja arendamist puudutavates küsimustes;“; 
 
8) paragrahvi 8 täiendatakse punktiga 191 järgmises sõnastuses: 

„191) kiidab heaks akadeemia teadus- ja arendustegevuse prioriteetsed uurimisteemad ning kehtestab teadus- ja arendustegevusega seotud korrad;“;

9) paragrahvi 11 lõige 1 sõnastatakse järgmiselt:

„(1) Akadeemia koosneb järgmistest allüksustest: 
1) staap; 
2) sõjandusteaduskond; 
3) sõjatehnoloogia teaduskond; 
4) sõja- ja katastroofimeditsiinikeskus; 
5) sõjakool; 
6) lahingukool; 
7) staabi- ja tagalakompanii;  
8) Balti Kaitsekolledži Eesti kontingent.“; 

10) paragrahvi 12 tekst sõnastatakse järgmiselt: 

„(1) Staap toetab akadeemia juhtimist, planeerides, korraldades ja kontrollides akadeemia tegevust. 

(2) Sõjandusteaduskond viib läbi tasemeõpet ja täienduskoolitust ning korraldab ja viib ellu teadus- ja arendustegevust, et arendada Kaitseväe väevõimet sõjateaduse valdkondades. 

(3) Sõjatehnoloogia teaduskond viib läbi tasemeõpet ja täienduskoolitust ning korraldab ja viib ellu teadus- ja arendustegevust, et arendada Kaitseväe väevõimet sõjatehnoloogia valdkondades. 

(4) Sõja- ja katastroofimeditsiinikeskus viib läbi sõja- ja katastroofimeditsiini õpet akadeemias, Kaitseväes ja koostööpartneritele ning tegeleb teadus- ja arendustegevusega sõja- ja katastroofimeditsiini valdkonnas. 

(5) Sõjakool viib läbi tasemeõpet ja täienduskoolitust ning korraldab ohvitseride ja kursuslaste teenistust ja kasvatustööd. 

(6) Lahingukool viib läbi tasemeõpet ja täienduskoolitust ning korraldab allohvitseride ja kursuslaste kasvatustööd. 

(7) Staabi- ja tagalakompanii toetab akadeemia tegevust varustuse ja transpordiga ning Kaitseväge matketegevusega. 

(8) Balti Kaitsekolledži Eesti kontingent koondab kontingendi koosseisu Kaitseväest suunatud tegevväelased, kes täidavad ülesandeid Balti Kaitsekolledžis.“; 

11) paragrahvi 13 lõiget 1 täiendatakse pärast sõnu „mille koosseisu kuuluvad“ sõnaga „prorektorid“; 

12) määrust täiendatakse §-ga 131 järgmises sõnastuses: 

„§ 131. Prorektor 

(1) Akadeemia ülem nimetab prorektori ametisse kuni viieks aastaks. 

(2) Prorektor:
1) juhib akadeemia ülema määratud tegevusvaldkonda ja korraldab selles valdkonnas järelevalvet; 
2) vastutab oma tegevusvaldkonna toimimise ja arengu eest; 
3) esindab akadeemiat suhetes kolmandate isikutega akadeemia ülemalt saadud volituste alusel; 
4) annab oma tegevusvaldkonna piires käskkirju; 
5) on aruandekohustuslane akadeemia ülema ees.“; 

13) paragrahvi 17 lõiget 1 täiendatakse pärast tekstiosa „akadeemia ülem,“ tekstiosaga „prorektorid,“; 

14) paragrahvi 17 lõige 3 sõnastatakse järgmiselt: 

„(3) Akadeemia korralisel akadeemilisel töötajal, välja arvatud nooremteaduril, on õigus saada kord viie aasta jooksul loometööks või kutseoskuste täiendamiseks üks tööülesannetest vaba semester põhipalga säilitamisega.“. 

§ 2. Määruse jõustumine 

Määrus jõustub 2026. aasta 1. augustil. 

Hanno Pevkur
minister

Kaimo Kuusk
kantsler